Za potrebe hotelske recepcije neophodno je kreirati bazu podataka u kojoj će se pohraniti podaci o gostima, njihovim rezervacijama te dodatnim uslugama koje koriste tokom boravka u hotelu.

Prilikom dolaska u hotel za svakog gosta potrebno je pohraniti sljedeće podatke: ime, prezime, jmbg, datum rođenja, spol, državu, grad, adresu, telefon i mail. Nakon evidencije gostiju, unose se podaci o rezervaciji a to podrazumijeva unos datuma dolaska i odlaska. Za jednu rezervaciju se veže više gostiju, dok gosti mogu više puta napraviti rezervaciju. Za svakog gosta na rezervaciji se evidentira broj sobe u koju se smješta, cijena noćenja (jedna noć), te podatak ako je nosilac rezervacije (da/ne).

Tokom boravka u hotelu, svaki *gost sa rezervacije* može koristiti više usluga koje nudi hotel, dok istu uslugu može koristiti više gostiju (npr. wellness, igraona i sl.). Ukoliko gosti koriste dodatne usluge, potrebno je evidentirati koji gost sa rezervacije je koristio dodatnu uslugu, koju uslugu je koristio, te datum i vrijeme kada je usluga korištena. Gost može istu uslugu koristiti više puta tokom boravka u hotelu. Za svaku uslugu je potrebno evidentirati naziv i cijenu usluge.

**Napomena:** Voditi računa o tipovima podataka, formatima i ograničenjima tipa podatka. Za potrebe testiranja u sve tabele je obavezno unijeti podatke.