Za dom zdravlja je potrebno kreirati bazu podataka u kojoj će se pohraniti podaci o osoblju, pacijentima i njihovim pregledima. Osoblje doma zdravlja čine doktori i medicinske sestre. Za svakog doktora je potrebno pohraniti titulu, ime, prezime, specijalizaciju i kontakt telefon, dok se za medicinske sestre pohranjuje sve izuzev specijalizacije te se dodatno pohranjuju kursevi koje su odslušale. Za svaki kurs je potrebno pohraniti naziv kursa, datum početka, datum završetka, te da li je izdat certifikat (da/ne).

Za pacijenta je potrebno pohraniti broj zdravstvenog kartona, JMBG, ime, prezime, spol, grad, adresu i kontakt telefon.

Doktori obavljaju preglede pacijenata. Pregledu uvijek prisustvuje jedan doktor, jedan pacijent i više medicinskih sestara. Obilježja pregleda su datum pregleda, opis bolesti, dijagnoza (opisno), te terapija (opisno, neobavezno).  
  
Kreirati upit koji će na osnovu unesenog broja zdravstvenog kartona prikazati sve preglede pacijenta. U rezultatu upita prikazati datum pregleda, ime i prezime pacijenta (spojeno), titulu - ime i prezime doktora (spojeno), opis bolesti, dijagnozu i terapiju.  
  
Kreirati izvještaj koji će na osnovu unesenog broja zdravstvenog kartona pacijenta i godine prikazivati ukupan broj obavljenih pregleda u toj godini. Kolone koje je potrebno prikazati na izvještaju su: broj zdravstvenog kartona, ime i prezime pacijenta, te ukupan broj pregleda. Uzeti u obzir samo preglede gdje je postojala terapija.